აფიანჩა
აფიანჩა — მთა საქართველოში, აფხაზეთის ავტონომიურ რესპუბლიკაში, გულრიფშის მუნიციპალიტეტში. მდებარეობს მდინარე კოდორის მარჯვენა მხარეს. სიმაღლე ზღვის დონიდან 1060 მ. ანტიკლინის ბირთვი აგებულია ბაიოსური პორფირიტებით, ფრთები — ზედაიურული და ცარცული კირქვებით, კალთებზე წიფლნარია, მთის ძირთან — წიფლნარ-რცხილნარი მარადმწვანე ქვეტყითა და ლიანებით. აფიანჩის მთის ძირას გაშენებულია სოფლები: ოქტომბერი და ქვემო აფიანჩა.